**NAZIV OBVEZNIKA:**

**OSNOVNA ŠKOLA**

**DR. JURE TURIĆA**

**ADRESA OBVEZNIKA:**

**MIROSLAVA KRALJEVIĆA15**

**53 000 GOSPIĆ**

**OIB:81152039635**

**MATIČNI BROJ ŠKOLE: 0331550**

**IBAN: HR3223900011100399111**

**OBRAZLOŽENJE PRIJEDLOGA FINANCIJSKOG PLANA ZA 2021. GODINU**

**TE PROJEKCIJA ZA 2022. I 2023. GODINU**

**1. Sažetak rada proračunskog korisnika**

Početak osnovnog školstva u Gospiću datira od 1766. godine. Broj učenika varirao je s tendencijom pada sve do početka domovinskog rata. Tako je 1970. godine u dvije gospićke osnovne škole s područnim školama bilo 1893 učenika.
1972. godine izgrađena je nova zgrada u kojoj su boravile obje gospićke škole, a sedam godina kasnije dolazi do spajanja škola u jednu osnovnu školu.
1990. godine školu polazi 1100 učenika, dok je u domovinskom ratu broj učenika varirao, ovisno o sigurnosnim uvjetima. Te godine škola dobiva ime po znamenitom hrvatskom književniku i pedagogu s početka 20. stoljeća dr. Juri Turiću, rođenom 3. svibnja 1861. godine u Gospiću. U znak sjećanja i zahvalnosti naša škola osim što nosi njegovo ime – obilježava Dan škole na dan njegova rođenja.
Škola je u domovinskom ratu dosta oštećena budući ju je direktno pogodilo 20 neprijateljskih granata, a oko 50-ak granata palo je u okolicu škole.
Matična škola je u potpunosti obnovljena 2005. godine.
Na području naselja Gospić nekoć je bilo 15 područnih škola, a zadnjih nekoliko godina nastava se odvija samo u četiri područne škole (PŠ Smiljan, PŠ Bilaj, PŠ L. Novi, PŠ Brušane).
Od 2007. godine pri osnovnoj školi dr. Jure Turića djeluje i osnovna glazbena škola te obavlja djelatnost umjetničkog školovanja za instrumente klavir, harmoniku, gitaru, violinu i tamburu. U školskoj godini 2020./2021. upisan je 71 učenik u glazbenu školu.
Na inicijativu grada Gospića kao osnivača škole 2009. godine započela je dogradnja lijevog krila matične škole, odnosno 16 novih učionica.
Završetkom radova u siječnju 2011. godine svi osnovnoškolci nastavu polaze u jutarnjoj smjeni čime su zadovoljeni svi suvremeni kriteriji odgoja i obrazovanja.
Nastava u školskoj godini 2020./2021. odvija se u dvije smjene. Početak nastave za učenike razredne nastave je u 8.00 sati, a završetak prema dnevnom rasporedu sati. Nastava u područnim školama za učenike razredne nastave također se odvija prijepodne. Početak nastave za učenike predmetne nastave je u 11.15 sati, a završetak prema dnevnom rasporedu sati. Sukladno epidemiološkim uputama ulazak i izlazak učenika organizira se na način da razredni odjeli ne ulaze i ne izlaze iz škole u isto vrijeme na istim ulazima. Napravljen je raspored ulaska i izlaska učenika za matičnu školu.

Osnovna škola dr.Jure Turića sudjeluje u više projekata kao što su „Školska shema voće/povrće“, te besplatna prehrana učenika „U zagrljaju zdrave prehrane“. U školskoj 2020./2021. godini 7 učenika s teškoćama u razvoju imaju pomoćnika u nastavi putem projekta “Korak prema jednakosti” čiji je nositelj Grad Gospić.

 Naša škola iznimno njeguje tradiciju i kulturnu baštinu Like kroz folklornu skupinu „Degenija“ i Učeničku zadrugu ”Vodarica Marta”. Također, od 2007. godine u projektu smo UNICEF-a „Mreža škola bez nasilja“.
U našoj školi od 2018./2019. školske godine provodi se eksperimentalni program pod nazivom ”Škola za život” čiji je nositelj Ministarstvo znanosti i obrazovanja. U “Školi za život” sudjeluju osnovne i srednje škole iz svih županija u Republici Hrvatskoj.  Eksperimentalni program provodi se u 7.razredu za predmet geografija.

Planiranim aktivnostima, programima i projektima težimo kvalitetnim rezultatima ostvariti ciljeve usmjerene na učenika i njegov razvoj, stručnu samostalnost i odgovornost učitelja, samostalnost i razvoj škole te uz potporu uže i šire društvene zajednice doprinijeti izgradnji učinkovitog i kvalitetnog školovanja učenika naše škole.

Škola je u cijelosti opremljena žičanom i bežičnom internet mrežom, računalima, projektorima i projekcijskim platnima te računalima tj laptopima za sve učitelje te printeri i projektori za sve područne škole. Za sve učionice prvih razreda škola je nabavila pametne (interaktivne) ploče. I u 2020.godini Ministarstvo znanosti i obrazovanja odobrilo je sredstva za nabavu laptopa za područne škole u iznosu od 17.000,00 kn, tako da su PŠ Bilaj, PŠ Brušane, PŠ Smiljan I PŠ Lički Novi u ovo školsku godinu ušla s novim laptopima.

Škola je u 2019.godini uvela sustav video nadzora škole s tim se višestruko smanjilo devastiranje školske imovine.

U školskoj 2020./2021. godini škola broji 721 učenika u 42 razredna odjela. U školi je ustrojeno sedam odjela produženog boravka za 51 učenika prvih i drugih razreda, a ustrojen je i odjel posebnog programa u dva razredna odjela, za učenike s teškoćama u razvoju s područja Ličko -senjske županije. Prijevoz učenika putnika posebno je organiziran, a prijevoznik je “Autotrans”.

U školi su zaposlena 105 djelatnika.
Škola raspolaže sa 44 kabineta za određeni predmet, školskom knjižnicom, dvoranom za tjelesnu i zdravstvenu kulturu, te školskom kuhinjom sa blagovaonicom. Učenicima razredne nastave i produženog boravka je moguće tijekom boravka u školi konzumirati topli obrok, a učenicima predmetne nastave razni sendviči uz dodatak jogurta, soka ili voća. Kapacitet školske kuhinje je za oko 300-tinjak korisnika te u 2021.godini planiramo proširenje školske kuhinje kroz najavljena dodatna kapitalna ulaganja.

U sastavu škole je i gradsko-školska sportska dvorana s dva vanjska igrališta.
Od ostalog prostora škola raspolaže sa zbornicom, uredskim prostorima i ostalih pomoćnim prostorom koji nakon uređenja odgovaraju visokim standardima koje zahtjeva suvremeni školski prostor. Trudimo se da naša škola doista bude škola znanja i u funkciji svakog učenika.

**2. Obrazloženje programa**

Opis programa:

* redovan osnovnoškolski program
* dva odjel posebnog programa
* osnovna glazbena škola
* program produženog boravka
* izborni program informatike
* izborni program njemačkog jezika
* izborni program vjeronauka

Cilj programa je omogućavanje stjecanja novih znanja i vještina kroz redovan program i ostale oblike rada koji se organiziraju i provode u MŠ Gospić i PŠ Lički Novi, Brušane, Smiljan i Bilaj. Izvannastavni programi za cilj imaju isticanje kreativnosti polaznika, iskorištavanje slobodnog vremena na kreativan i kvalitetan način.

**3. Zakonske i druge podloge na kojima se zasniva program rada škole**

- Zakon o ustanovama, (NN, br. 76/93., 29/97., 47/99., 35/08)

- Zakon o odgoju i obrazovanju, (NN, br. 87/08., 86/09., 92/10., 105/10., 90/11, 5/12., 16/12., 86/12., 126/12., 94/13., 152/14, 07/17., 68/18.)

- Državni pedagoški standard osnovnoškolskog sustava odgoja i obrazovanja (NN, br. 63/08., 90/10.)

- Zakon o proračunu, (NN, br. 87/08., 136/12., 15/15.), Pravilnik o proračunskim klasifikacijama (NN, br. 26/10., 120/13.) i Pravilnik o proračunskom računovodstvu i računskom planu (NN, br. 114/10., 31/11., 136/12., 124/14., 115/15., 87/16.)

- Upute za izradu proračuna Grada Gospića za razdoblje 2021.-2023.

**4. Usklađenost ciljeva, strategije i programa s dokumentima dugoročnog razvoja**

Školske ustanove ne donose strateške, već godišnje operativne planove (Godišnji plan i program rada i Školski kurikulum) prema planu i programu koje je donijelo Ministarstvo znanosti, obrazovanja i sporta. Svi planovi su na stranicama škole [www.os-gospic.hr](http://www.os-gospic.hr) .

**5. Ishodište i pokazatelji na kojima se zasnivaju izračuni i ocjene potrebnih sredstava za provođenje programa**

Izvori sredstava za financiranje rada OŠ dr. Jure Turića Gospić su:

|  |
| --- |
| 6361 - Tekuće pomoći proračunskim korisnicima iz proračuna koji im nije nadležan  |
| 6393 - Tekući prijenos između proračunskih korisnika istog proračuna temeljem prijenosa EU sredstava (Projekt „U Zagrljaju zdrave prehrane“) |
| 6393 - Tekući prijenos između proračunskih korisnika istog proračuna temeljem prijenosa EU sredstava (Projekt "Korak prema jednakosti") |
| 6413 - Kamate na oročena sredstva i depozite po viđenju |
| 6526 – Ostali nespomenuti prihodi (školska kuhinja, glazbena škola, produženi boravak, učenička zadruga, osiguranje učenika) |
| 6615 - Prihodi od pruženih usluga (najam prostora školskog prostora i gradske sportske dvorane) |
| 6631 - Tekuće donacije |
| 63414- Tekuće pomoći od HZMO-a, HZZ-a i HZZO-a |
| 6711 - Prihodi iz nadležnog proračuna za financiranje rashoda poslovanja (Decentralizirane funkcije, „Školska shema voće7povrće“, lokalni proračun) |
| 72111-Prihod od prodaje stanova |

Financijski plan za 2021. godinu (prihodi i rashodi proračuna Osnivača) izrađen je prema uputama Osnivača: Tablica s limitima za izradu prijedloga financijskih planova proračunskih korisnika Grada Gospića koja se nalazi u Uputama za izradu proračuna Grada Gospića za razdoblje 2021. do 2023. godine odnosno po uputama za izradu proračuna jedinice lokalne i područne(regionalne) uprave i samouprave za razdoblje 2021.-2023.

**6. Izvještaj o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini**

U 2020. godini Osnovna škola dr. Jure Turića Gospić realizirala je sve obveze utvrđene Godišnjim planom i programom rada i postigla značajne odgojno-obrazovne rezultate u redovitoj nastavi i izvannastavnim aktivnostima. Škola je sudjelovala i u nizu projekata koji su financirani iz različitih izvora, te je tako u okviru Školske sheme provela nabavu plastenika i opremu za školski vrt. Škola je iz decentraliziranih sredstava za rashode za nabavu nefinancijske imovine uložila za uređenje zadnjeg ulaza u OŠ dr. Jure Turića, nabavili i ugradili pregradna vrata kod učionica razredne nastave, nabavili smo nove klupe i stolice te jednosjede za učenike prvih razreda, izvršili nabavu i ugradnju klima uređaja za knjižnicu u školi kako bi učenici ugodnije mogli provoditi vrijeme čitanja te sanirali krov osnovne škole. Na glavnom prilazu u matičnu školu postavljena je rampa zbog veće sigurnosti učenika prilikom ulaska i izlaska iz škole.

Vlastita sredstva prikupljena od glazbene škole smo utrošili za poboljšanje školovanja glazbene škole te kupnju nove koncertne gitare.

Ministarstvo znanosti i obrazovanja za školsku godinu 2020./2021. odobrilo je sredstva za nabavu knjiga i radnih materijala te lektire. Sretni smo da svi učenici mogu dobiti besplatne udžbenike te s tim olakšati roditeljima početak i ove školske godine.

Škola je iz vlastitih sredstava nabavila obavezne lektirne naslove za školsku knjižnicu.

Školsku kuhinju smo opremili s novim inox ormarom.

Krajem 2019. godine državni proračun RH nam je prebacio novčana sredstva na račun škole koje smo 2020.godini u potpunosti potrošili za nabavu nastavnih sredstava i opreme potrebne za provedbu kurikuluma.

Gospić, 30.12.2020.

 Predsjednik Školskog odbora

 \_\_\_\_\_\_\_\_\_\_\_\_\_\_\_\_\_\_\_\_\_